Tamedyazt n lewqat uxeddim, anda ara naf acewwiq, acku « amedan aqbayli, d argaz neɣ d tameṭṭut, yeslalay-d assaɣ iǧehden ger lecɣal-is d kra n ccnai d icewwiqen i d-yettawi s lḥen n taɣect-is. Icewwiqen-agi llsas-nsen d tamedyazt d wawal yesɛan lemɛani, yekkaten ad d-yeslal tabɣest d lǧehd ifadden deg annar n uxeddim. Acewwiq d yiwet ger tewsatin n tmedyazt tamensayt, yusa-d yisem-agi seg umeyag “cewweq”, i yesɛan anamek n ccna s ṣṣut ɛlayen yessakayen. Acewwiq yettawi-t-id umedan neɣ tarbaɛt n yimedanen s usexdem n ṣṣut-nsen, mebɣir allalen wiyaḍ n lmuziga ».4